Протестите за Джордж Флойд: Човек бе прострелян при спор за паметник в Албакърки

Мъж бе прострелян и ранен в американския щат Ню Мексико след избухнало насилие при спор за паметника на испански колонизатор от 16-ти век, предава “BBC”. До инцидента се е стигнало, след като демонстранти пред музея Албакърки са се нахвърли върху мъж, който открива огън по тълпата, става ясно от местни медии.

Непосредствено преди сблъсъка протестиращите са били конфронтирани от група въоръжени мъже, докато са се опитвали да съборят паметника. Ситуацията се развива в момент на нагнетено обществено напрежение към паметници, свързани с колониалното минало на страната. Редица исторически паметници вече бяха свалени в САЩ и други страни, след като афроамериканецът Джордж Флойд бе убит по време на арест в Минеаполис през изминалия месец.

Флойд (46 г.) почина, след като задържащият го полицай притиска с коляно врата му в продължение на почти 9 минути, което е довело до сърдечен арест на чернокожия американец. В резултат избухнаха глобални протести срещу расизма и полицейското насилието, ръководени от гражданското движение “Black Lives Matter”.

Зашеметяващи гранати

Местният вестник “Albuquerque Journal” съобщава, че до сблъсъците се е стигнало, след като протестиращите са извадили брадва пред паметника на Хуан дьо Онате по време на мирните протести от понеделник вечерта. Статуята изобразява дьо  Онате, който е ръководил заселниците в провинцията, исторически позната като Нова Испания.

От статията става ясно, че мъжът е бил съборен на земята и е започнал да стреля, след като протестиращите са започнали да го доближават, като някои от тях са го “заплашвали”. Става ясно, че простреляният мъж е бил от тези, които са се нахвърлили върху падналия мъж. Хората са се разбягали при престрелката в търсене на укритие.

Говорителят на полицията в Албакърки Гилберт Галегос информира, че полицаите, пристигнали на инцидента са използвали сълзотворен газ и зашеметяващи гранати, за да разпръснат тълпата, като са задържали редица души. Простреляният мъж е откаран в болница, като няма информация за текущото му състояние, добави Галегос.

През изминалите дни паметници на конфедерационни лидери в група южни щати, които са се борили за задържането на чернокожото робство по време на Гражданската война в САЩ през 1861-1865, включително и паметника на откривателя Христофор Колумб бяха свалени, след като върху властите бе оказан натиск за премахването на спорните статуи.

Дьо Онате е ръководел през 1598 група от испански заселници, исторически познати като конкуисадорите. Той е бил провъзгласен за губернатор на региона и известен с клането на индианското племе пуебло.

Материалът Протестите за Джордж Флойд: Човек бе прострелян при спор за паметник в Албакърки е публикуван за пръв път на Искра.бг.