Британският отбор може да коленичи, в знак на солидарност с „Black Lives Matter“

На британските спортисти ще се разреши да коленичат, в знак на солидарност с кампанията „Животът на черните има значение“ („Black Lives Matter“), по време на насрочената за следващата година Олимпиада в Токио. За това стана ясно от, предадено по „ВВС“, изявление на ръководителя на британския отбор Марк Инглънд.
…

Той каза, че силно подкрепя всяко колективно решение, взето от членовете на екипа на Великобритания. „Мисля, че е близо до сърцето на всички“, каза Инглънд.

Ние напълно бихме подкрепили спортистите по който и начин да изберат колективно да подкрепят „Black Lives Matter“. Важното е британските спортисти да имат възможност да изразят подкрепата си, по какъвто начин сметнат за правилен и подходящ.

Представителите на Комисията на спортистите на BOA получиха задачата да съберат обратна връзка и да докладват своите констатации пред еквивалентния орган на Международния олимпийски комитет (МОК).

Миналата седмица Комисията на спортистите на МОК започна събирането на отзиви от спортисти, като част от процеса на консултации относно протестите на Олимпийските игри.

Спортити по света, включително занимаващи се с крикет, футбол и формула 1, коленичиха в знак на подкрепа за движението „Black Lives Matter“, започнало след смъртта на Джордж Флойд в резултат на полицейски арест в Америка.

Материалът Британският отбор може да коленичи, в знак на солидарност с „Black Lives Matter“ е публикуван за пръв път на Искра.бг.