Австралийската полиция арестува шестима по време на протест на “Black Lives Matter”

Австралийската полиция арестува шестима души във вторник, като нареди на близо 50 други да се разпръснат по време на събиране на поддръжници на “Black Lives Matter” в Сидни, което се състоя въпреки правителствените мерки за ограничаване на пандемията, предава Ройтерс. Протестът е имал за цел да насочи общественото внимание върху починалите в ареста аборигени, възползвайки се от инерцията на световните демонстрации за расова справедливост и полицейски реформи.

…
Полицията обяви, че събирането е било незаконно и в разрез с ограничителните мерки на правителството – становище, което бе подкрепено по време на заседание на местния съд в понеделник, малко след като Австралия се изправи пред нов ръст в заболелите от COVID-19. Властите добавят, че са арестувани шест души преди планирания старт на протеста в обществен парк, като на останалите е наредено да напуснат района, твърдейки, че към присъстващите са отправени многократни предупреждения.

„През последните 24 часа призовавахме отново и отново – не се събирайте„, заяви за репортери в Сидни помощник-комисарят на полицията на Южен Уелс Мик Уилинг. „Все още се намираме в средата на пандемия“.

От шестимата арестувани петима са глобени с по 1000 австралийски долара за нарушаване на съдебната заповед, ограничаваща събиранията. Шестият е бил санкциониран за използване на обиден език. Ройтерс изчислява, че в дъждовния ден в града са се събрали около 50 души, което е далеч под 500-те души, които организаторите очакваха да присъстват.

Здравните власти в южния щат Виктория призоваха местните хора да се тестват за COVID-19 и да пренебрегнат дезинформацията, разпространявана в интернет. След като избегна тежкото развитие на епидемията и повдигна голяма част от ограничителни мерки, Австралия сега изпитва затруднения да ограничи няколко клъстера около втория по големина град в страната, където ежедневно има десетки новозаразени.

Австралия отчете в понеделник най-драстичното увеличение на случаите в рамките на 24 часа, след като в щата Виктория избухнаха множество локални огнища на заразата. Съседният Нови Южен Уелс, чиято столица е Сидни, също се сблъска с няколко огнища на новия коронавирус. По-рано този месец австралийският премиер Скот Морисън обяви, че вероятно ще забави процеса по завръщането на граждани от чужбина на фона на увеличаването на случаите на заразени с коронавирус в Австралия.

Увеличаването на броя на заразените принуди австралийските власти да изолират втория най-населен австралийски щат, Виктория. Границата между щатите Виктория и Нов Южен Уелс бе затворена за несъществени пътувания и от двете страни на пропускателните пунктове се извиха дълги опашки. Движението бе ограничено за неопределен срок зарази скока на случаите на заразени в Мелбърн, столицата на Виктория. Около петте милиона жители на Мелбърн ще се завърнат към частична карантинна.

Федералният министър на здравеопазването Грег Хънт отправи молба хората да не присъстват на митинга, като призова вместо това да използват социалните мрежи или да организират мълчаливи протести извън домовете си. В Австралия са регистрирани около 15 000 заразени с COVID-19 и 167 починали, като властите продължават да се опасяват, че и двете цифри може да се повишават в близкото бъдеще.

Материалът Австралийската полиция арестува шестима по време на протест на “Black Lives Matter” е публикуван за пръв път на Искра.бг.