Джордж Флойд: Записи на полицейско насилие по време на протестите в САЩ разтърсиха страната

Кадър: YouTube

В социалните мрежи се разпространяват редица записи на полицейско насилие по време на протестите в САЩ по повод смъртта на афроамериканеца Джордж Флойд, които разтърсиха страната, предава “BBC”. В Бъфало, щата Ню Йорк, двама полицай са отстранени от длъжност, след като са били заснети как изблъскват възрастен бял мъж на земята.

<span data-mce-type="bookmark" style="display: inline-block; width: 0px; overflow: hidden; line-height: 0;" class="mce_SELRES_start">﻿</span>

От кадри, заснети в Ню Йорк, се вижда как органите на реда прилагат прекомерна сила срещу разбягали се демонстранти. Инцидентите са се развили часове след церемония по почитането паметта на Джордж Флойд в Минеаполис. Смъртта му, която също бе заснета, породи общонационален гняв, довел до вълни на протести в редица американски градове срещу расовата дискриминация и прилагането на прекомерна сила от страна на полицията спрямо афроамериканската част от населението.

Голяма част от протестите през изминалите осем дни бяха мирни, но на места се стигна до насилие и безредици. Това доведе до налагането на вечерен час в редица щатски градове.

Какво се вижда на кадрите?

В записа от Бъфало се вижда 75-годишен мъж, който се доближава до полицаите, прилагащи вечерния час, при което органите на реда пристъпват към него и го изблъскват, събаряйки го на земята, при което мъжът си удря главата. Докато лежи на земята, се вижда как кръв бликва от ухото на стареца. Впоследствие мъжът е отведен в болница, при което е установено, че е претърпял тежка травма на главата.

В официалното изявление на полицейското управление на Бъфало се твърди, че човекът “се е спънал и паднал” при “сблъсък на полицията с протестиращи”, което на свой ред доведе до гневен отзвук в социалните мрежи. Говорителят на полицията Джеф Риналдо обяви впоследствие, че изявлението е направено от полицейски служители, които не са били преки свидетели на инцидента, като при появата на кадрите в интернет двамата полицаи, които са изблъскали протестиращия, са били освободени от длъжност без да им се изплати дължимото възнаграждение.

В същата вечер доставчик е бил арестуван в Ню Йорк 27 минути след започването на вечерния час, макар и да е бил ключов работник с право на изключение от вечерния час. В района на Уилямсбърг, Ню Йорк, са заснети кадри на органи на реда, гонещи демонстранти, при което събарят най-малко един от тях на земята.

Какъв бе отговорът на властите?

В четвъртък губернаторът на щата Ню Йорк Андрю Куомо защити действията на полицията, коментирайки, че органите на властта не са посягали на гражданите “без причина” и че дори и да се стигало до такива действия, то те са “неправилни”. Кметът на града Бил де Блазио обяви, че властите са подходили с оглед “спазване на закона и прилагане на вечерния час”.

Същевременно и двамата управници осъдиха инцидентите, довели до насилие, от изминалата вечер. След като се запозна с кадрите от протестите, кметът де Блазио осъди остро действията на органите на реда в публикация в Туитър.

“Органите на реда НЕ ТРЯБВА да злоупотребяват с властта.“

Междувременно, след като се запозна и с кадрите от задържането на доставчика в Ню Йорк, кметът де Блазио наново порица мерките на полицията.

Как се стигна до инцидентите?

До инцидентите се стигна, след като органите на реда наложиха вечерен час в редица градове на територията на САЩ, следвайки вълната от протести и ескалации по повод смъртта на 46-годишния Джордж Флойд. Той бе задържан от полицията след подаден сигнал за покупка на цигари с фалшиви пари на 25 май в Минеаполис.

От видеозапис на случаен минувач се вижда как белокож полицейски служител затиска врата му в продължение на минути въпреки стоновете му, че не може да си поеме дъх. В резултат избухнаха нестихващи протести в редица щатски градове, включително и в други страни, като демонстрации имаше в сряда в Австралия, Франция, Нидерландия и Великобритания, където хиляди души се събраха в центъра на Лондон.

Смъртта на Флойд бе предшествана от инциденти със силен обществен отзвук като смъртта на Майкъл Браун във Фъргюсън, Мисури и тази на Ерик Гарнър в Ню Йорк, които доведоха и до създаването на антирасисткото движение “Black Lives Matter” от последните няколко години. За мнозина размириците по повод смъртта на Флойд се превърнаха в символ на трупаната с години фрустрация спрямо социално-икономическата неравнопоставеност и дискриминация в страната.

Демонстрациите продължиха в редица градове и в четвъртък въпреки обявения вечерен час.  Вчерашните събития се състояха след гражданската инициатива за почитане паметта на Флойд, на която присъстваха хиляди души, които запазиха мълчание в продължение на 8 минути и 46 секунди – времето, което Флойд е прекарал на земята под полицейски контрол в Минеаполис.

Адвокатът на Флойд коментира, че инициативата е в резултат на “пандемия от расизъм”, довела до смъртта на афроамериканеца. Следвайки символиката на събитието, активистът за защита на гражданските права Реверенд Ал Шарптън, коментира, че е време да се изправим и “да махнем коляното от вратовете си”.

Материалът Джордж Флойд: Записи на полицейско насилие по време на протестите в САЩ разтърсиха страната е публикуван за пръв път на Искра.бг.