Какви промени предприемат американските компаниите в отговор на протестите за смъртта на Флойд?

В отговор на протестите срещу дискриминацията спрямо афроамериканската част на население на САЩ американски корпорации се зарекоха да увеличат расовото разнообразие сред персонала си, даренията към граждански организации за защита на човешките права, както и в някои случаи да предприемат промени във вътрешнофирмените правила и практики – мерки, за които критици настояват от край време. Ето и няколко примера от големи американски компании:

“Starbucks Corp” (SBUX.O) обяви на 12 юни, че ще позволи на служителите си да носят тениски и значки със слогана “Black Lives Matter”, отстъпвайки от първоначалните ограничения върху персонала за оказване на подкрепа към гражданското движение за борба с расизма.

“Apple Inc” (AAPL.O) обяви на 11 юни, че ще увеличи разходите си към доставчици, собственост на чернокожи предприемачи, като част от инициативата на компанията за расова равнопоставеност и справедливост, която възлиза на 100 милиона щатски долара. Същевременно видеопорталът на „Google“ – “YouTube”, обяви, че ще инвестира 100 милиона долара в чернокожи автори на съдържание.

“Walmart Inc” (WMT.N) обяви на 10 юни, че вече няма да съхранява “козметика и продукти за коса за чернокожи клиенти” в заключени витрини в магазините си. Критици отдавна допускаха, че практиката е наложена, тъй като чернокожи клиенти са считани за по-рискови.

“NASCAR” обяви на 10 юни, че забранява изобразяването на флага на Конфедерацията за всички автомобили, състезателни писти и събития, отбелязвайки, че расовата сегрегация “е против целите на организацията да създаде среда, приветстваща всички запалянковци на моторните спортове”.

“Amazon.com Inc” (AMZN.O) наложи на 10 юни едногодишен мораториум за употребата на софтуера за лицево разпознаване на компанията “Rekognition” от страна на полицията. Критици смятат, че технологичното решение е вероятно да не сработва подобаващо при хора с по-тъмна кожа, както и че е възможно да се имплементира за контрол на малцинствените общности.

Джак Дорси, изпълнителният директор на “Twitter Inc” (TWTR.N) и “Square Inc” (SQ.N), обяви на 9 юни, че 19 юни ще се счита за фирмен почивен ден за двете компании. С избора на датата компанията чества 19 юни 1865, денят когато президентът Абрахам Линкълн обявява в Тексас Декларацията за еманципацията, която слага край на робството в Съединените Американски Щати.

Американската разплащателна група “Mastercard Inc” (MA.N) също обяви в съобщение до служителите си на 12 юни, че 19 юни ще се счита за фирмен празник, наричайки го Ден на солидарността на “Mastercard”.

“L’Oreal SA” (OREP.PA) обяви на 9 юни, че ще преназначи Монро Бергдорф – чернокож, транссексуален британски модел, който бе уволнен през 2017, след като обвини всички бели хора в расизъм. Френската козметична компания предложи на Бергдорф позиция в наскоро сформираната комисия за расово разнообразие във Великобритания, която тя вече прие.

“HBO” обяви на 9 юни, че ще изтегли от услугата си за стрийминг “HBO Max” филмът носител на Оскар от 1939 “Отнесени от вихъра”, който от дълги години е критикуван за расисткото репрезентиране на чернокожите в Юга.

“The Paramount Network”, собственост на “ViacomCBS Inc” (VIACA.O) обяви на 9 юни, че няма да продава или разработва софтуер за лицево разпознаване, предвид че критици смятат, че подобни продукти са насочени предимно към чернокожи граждани.

Комисарят на Националната Футболна Асоциация на САЩ Роджър Гудел обяви на 5 юни, че “лигата е допуснала грешка, като не се е вслушала по-рано в играчите си” – препратка към смъмрянето на футболистите, които коленичиха по време на националния химн в знак на протест срещу полицейското насилие срещу афроамериканците. Символичният протест бе започнат от куотърбека Колин Каперник през 2016. “Ние Националната Хокейна Асоциация на САЩ, вярваме, че животът на чернокожите е ценен”.

“Bank of America Corp” (BAC.N) обяви на 2 юни, че ще инвестира 1 милиард щатски долара в рамките на четири години за адресиране на икономическата и расова неравнопоставеност.

Материалът Какви промени предприемат американските компаниите в отговор на протестите за смъртта на Флойд? е публикуван за пръв път на Искра.бг.